Latvijas Universitātes Bibliotēkas apgāda "Zelta Ābele" kolekcija
Latvijas Universitātes Bibliotēkas apgāda “Zelta Ābele” kolekcija ir viena no Latvijas Universitātes Bibliotēkas vēsturisko krājumu kolekcijām, ko veido grāmatas, kas izdotas Miķeļa Goppera apgādā “Zelta Ābele”. Kolekcija izveidojusies gadu gaitā no Latvijas Universitātes Bibliotēkas krājumā esošām grāmatām, no pārņemto bibliotēku un organizāciju krājumiem, kā arī no dāvinājumiem.